# Latou kolā e fakatogafiti a tino ga`lue mō te PALM

Ko maua ne tino ga`lue mō te Pacific Australia Labour Mobility (PALM) a kaitalafu `lasi mai tua o te tukuatuga o olotou fakamatalaga totino mo olotou akauni i te pagike ke tapale a tupe e uke.

|  |
| --- |
| Mea ke fakaeteete i ei |
| * **Tino asi atu ki a koe:** se tino e fanatu ki tou fale kae fai atu me e mafai o fesoasoani latou ke tapale a tupe e uke io me se kaitalafu – e masani o sili atu i te $5,000.
* **Fakamatalaga totino io me ko te auala ke fanatu ki tou akauni i te pagike i te neti:** e fesili atu latou ki ou fakamatalaga totino, e aofia i ei a pepa fakamaoni e uiga ki a koe, io me ko te auala ke fanatu ki tou akauni i te pagike i te neti.
* **Se aofaki fakaopoopo ke `togi atu:** se tino e puke ne ia a tupe kae fai atu me ka `teu ne latou i se auala ke maua mai a tupe fakaopoopo e uke atu mō koe.
* **Fakamalosi atu a tupe kaitalafu ki nisi tino**: ka fesili atu a te tino i nisi taimi mō tou fesoasoani i te fakamalosi atu ki nisi tino e uiga ki tupe kaitalafu i te koga e nofo koe i ei.
 |

### Mea e `tau o iloa ne koe

Kafai e fanatu se tino ki tou fale kae e manavase koe ki ei, fakamolemole ke telefoni atu ki te napa **000** io me fanatu ki te ofisa pulisimani i te koga e nofo koe i ei.

* **Tausi faka`lei a fakamatalaga totino e uiga ki a koe:**
	+ mo a ma fakaasi atu a napa ke fanatu ki tou akauni i te pagike ki se tino io me ko passwords (mataimanu mo napa `funa)
	+ mo a ma fakaasi atu ou fakamatalaga totino ki se tino e se iloa ne koe.
* **Lipoti:** fesokotaki atu ki tau pagike māfai e isi ne faifaiga sē `lei io me se tino fai togafiti e taumafai o puke au tupe io me ko fakamatalaga totino.
* **Do not knock (Sa tukituki):** `lomi kae faka`piki atu i tou mataloa a te fakailoga tenei ‘do not knock.’

### Fesoasoani mo te faka`leiga

Kafai ne tuku atu ne koe ou fakamatalaga totino io me ko fakamatalaga e uiga ki tou akauni i te pagike ki se tino, gasuesue fakavave:

* **Fesokotaki ki tau pagike:** kafai ne tuku atu ne koe so se fakamatalaga totino io me se password ki se tino, fesokotaki fakavave atu ki tau pagike. Fakamolemole atu ke se toese so se aofaki tupe mai tou akauni.
* **Puipui faka`lei ou fakamatalaga totino:** Kafai ko oti ne fakaasi atu ne koe so se fakamatalaga totino, e mafai ne koe o fesokotaki atu ki te IDCARE mō ne manatu fesoasoani. A te IDCARE e mafai o fesoasoani atu ke fakasao koe mai te tino fai togafiti kae puipui foki koe i aso mai mua. E mafai o fesokotaki atu koe ki te IDCARE i te (1800 595 160).
* **Pati fakatonutonu i mea tau tupe:**Kafai e isi se fakalavelave i au tupe kae manako ki se fesoasoani ki mea e `tau o fai mai tua ifo, fesokotaki atu ki te National Debt Helpline i te (1800 007 007) mō se fesoasoani sē `togi mai i se tino fakatonutonu i mea tau tupe.
* **Fesoasoani māfai ko tupu se fakalavelave:** Kafai ne pokotia koe mai i te tino fai togafiti tenei kae e fia faipati koe ki se tino e uiga ki ou lagonaga, fakamolemole fesokotaki atu ki tino fesoasoani i auala konei:
	+ Lifeline – telefoni atu ki te (131114), e avanoa i te 24 itula i aso katoa e 7 o te vaiaso io me fanatu ki te fakatuatusi tenei i te neti ke sau`tala mo latou (<https://www.lifeline.org.au/>).
	+ Beyond Blue – e mafai o sau`tala koe mo se tino fakatonutonu i te neti i te fakatuatusi tenei (<https://www.beyondblue.org.au/support-service/chat>).